УПУТСТВО ЗА МАЈ (од 18.до 23.маја)

Здраво, петаци! Још мало до распуста, издржите! Трудили сте се, неки више, неки мање, надам се да сте нешто и научили, обновили, проширили видике и речник. Ове недеље не морате пратити РТС, пошто се врте наставне јединице које смо већ прешли, а нама је на реду следеће:

  Д.Васиљев: «Домовина»(обрада)

А.Шантић: «Моја отаџбина»(обрада)

Р.Гревс: «Одисејева лутања»(обрада)

Прикладна употреба речи и израза(обнављање)

Сувишне речи(обнављање)

«Путовање у путопис», В.Огњеновић (обрада)

**Још да вас подсетим да прочитате «Хајдуке» Бранислава Нушића,** јер библиотеке опет раде, па се наддам да ћете се снаћи, поготово они који се нису прославили при обради претходне лектире.**То ћемо радити већ следећег понедељка**.

Што се ове недеље тиче, Одисејева лутања (стр. 212 у Читанци), Сувишне речи и Прикладна употреба речи и израза (Граматика, 164. и Радна свеска. 113.стр.) прочитајте и одговорите на постављена питања, али немојте да ми шаљете, а родољубиве песме и «Путовање у путопис» прочитајте, одговорите на питања иза текста и пошаљите ми, као и до сада, до суботе, 23.маја.

Прелепа песма **«Домовина» Д.Васиљева** је у Читанци на 72, а **«Шантићева «Моја отаџбина»** на 74.страни. Ваш је задатак да прочитате више пута обе песме, подвучете битне мотиве, слике и изразе и одговорите на питања из рубрике Разговор о делу, као и да препишете дефиницију родољубиве песме, (73.страна).

Одломак из аутобиографске прозе Виде Огњеновић под насловом **«Путовање у путопис**» наћи ћете у Читанци на 141 и 142.страни. Иза текста се налазе питања. Одговорите на њих.

Надам се да сте уживали у Сремчевом «Чича Јордану», надам се да ће вам се и овонедељни текстови свидети и срдачно вас поздрављам!

Ваша наставница Татјана